|  |
| --- |
| Pavadinimas: Estetika. Meno ištakos ir kilmė. Menas ir tiesa. Meno funkcija. Šiuolaikinio meno filosofija. Aiškinasi ir gilinasi į pagrindinius meno ištakos filosofinius klausimus, analizuoja, fenomenologiškai patiria šiuolaikinio meno kūrinius. |
| Dalykas: Filosofija |
| Klasė: IV gimnazijos |
| Pasiekimų sritis:  [Filosofinė žmogaus, istorijos, teisės ir meno analizė bei supratimas](https://emokykla.lt/bendrosios-programos/visos-bendrosios-programos/33#collapse-simple-Hvp3-40fd-i207) |
| Mokymo(si) turinio tema: Estetika |
| Ilgalaikio plano dalis (nurodoma kokios temos/-ų prieš tai buvo mokomasi): [Teisė ir teisingumas.](https://emokykla.lt/bendrosios-programos/visos-bendrosios-programos/33#collapse-simple-GN09-1eGm-J23v) |
| Valandų skaičius nurodytas ilgalaikiame plane: 8 |
| Mokymosi uždaviniai (pamatuojami) ir vertinimo kriterijai: Įvardins estetikos reikšmę, pagrindinius meno kūrinio bruožus.  Sudarys minčių žemėlapį apie tai kas yra menas.  Diskutuos apie kūrybos svarbą žmogui.  Įvardins Platono meno kūrinio sampratos ir šiuolaikinės meno kūrinio sampratos skirtumus ir panašumus.  Aprašys estetinės patirties pavyzdį. |
| Galimi mokymo(si) metodai, siūloma veikla: teksto skaitymas, debatai, diskusiniai klausimai, darbas individualiai ir grupėse, esė rašymas. |
| Mokymui(si) skirtas turinys, pateikiamas tekstu, vaizdu, su nuorodomis ir pan. |
| Užduotys, skirtos pasiekti mokymosi uždavinių (vertinimo instrukciją rengti pagal 2 priedą) |
| Užduotys, skirtos vertinimui ir įsivertinimui (vertinimo instrukciją rengti pagal 2 priedą) |
| Namų darbai (jei reikia, nurodykite, kokius namų darbus mokiniai turėtų atlikti) dalį šių užduočių mokytojas (-a) gali skirti namų darbams arba savarankiškam darbui. |
| Siūloma papildoma medžiaga / literatūra / skaitmeninės mokymo priemonės (SMP)  Visos pamokoje naudojamos internetinės svetainės nurodytos prie kiekvienos pamokos temos atskirai. |
| Reikalingi materialiniai ir technologiniai ištekliai: išmanioji lenta arba projektorius, internetas. |

**1-2 pamokos**

***Užduotis Nr. 1.*** Sudarykite minčių žemėlapį tema – kas yra menas?

Aspektai, kuriuos išryškinkite minčių žemėlapyje:

* Kas yra estetika?
* Kas yra estetinė patirtis?
* Kokie pagrindiniai meno kūrinio bruožai?
* Pateikite skirtingų meno kūrinių pavyzdžių.
* Ar grožis – būtina meno kūrinio savybė? Kaip ji kito per skirtingus laikotarpius?
* Pagrindinės sąvokos.

Užduočiai atlikti naudokitės informacija internete (pateikiamos nuorodos), [Peter Kunzmann](https://www.knygos.lt/lt/knygos/autorius/peter-kunzmann/), [Franz-Peter Burkard](https://www.knygos.lt/lt/knygos/autorius/franz-peter-burkard/), [Franz Wiedmann](https://www.knygos.lt/lt/knygos/autorius/franz-wiedmann/) „Filosofijos atlasu“ (2000), Pegaso serijos knyga „Filosofija“.

***Užduotis Nr. 2.***Apskritime įrašykite visus dalykus, kurie jums siejasi su menu, apskritimo išorėje surašykite dalykus, kurie nėra susiję su menu.

Atsakykite į klausimus:

* Ar yra dalykų, kurie negalėtų būti sietini su menu? Kodėl?
* Pasvarstykite, kokia meno reikšmė žmogui?

**3 pamoka**

***Užduotis Nr. 1.*** Susiskirstykite poromis, vienas iš porininkų mato prieš save meno kūrinį, kitas nemato. Matantysis apibūdina meno kūrinį tam, kuris jo nemato (gali būti rodoma ekrane, arba kiekviena iš porų susiranda savo meno kūrinį), o nematantis kūrinio žmogus jį įsivaizduoja ir/arba nupiešia pagal tai, kaip jam yra pasakojama.

Klausimai:

* Kas buvo sunkiau: pasakoti kaip atrodo meno kūrinys ar jį įsivaizduoti?
* Kokią pasakojimo strategiją pasirinkote: atpasakoti visas matomas detales, pradėti nuo laikotarpio ar darbo autoriaus įvardinimo ir pan.
* Kas sudaro meno kūrinio esmę: tai ką matome, ar tai kas slypi už to, ką matome?

**4 pamoka**

***Užduotis Nr. 1.*** Surenkite diskusiją tema – koks pasaulis būtų be kūrybos?

Diskusijoje aptarkite šiuos klausimus:

* Kokia kūrybos reikšmė žmogui?
* Ar įmanoma gyventi iš viso be kūrybos?
* Ką jums asmeniškai suteikia kūryba, ar ji jums būtina?
* Kodėl svarbu kiekvienam žmogui ugdytis kūrybiškumo kompetenciją? Kodėl tai svarbu ne tik menininkams, bet ir, pavyzdžiui, gydytojams, mokytojams, programuotojams ir pan.?
* Ar teko patirti tokių situacijų, kai menas jums padėjo suprasti kokį nors tyrinėjamą reiškinį?

**5 pamoka**

***Užduotis Nr. 1.*** Perskaitykite T. Sodeikos, J. Baranovos vadovėlio “Filosofija” skyriuje „Menas“ pateiktą Platono teksto ištrauką „Grožis ir gėris“ (p. 284). Palyginkite Platono meno kūrinio sampratą su šiuolaikine meno kūrinio samprata. Užpildykite *veno* diagramą: kuo šios sampratos panašios, kuo skiriasi?

***Užduotis Nr. 2*.** Parašykite tris galimas meno kūrinio savybes, kuriomis daromas poveikis jį patiriančiajam.

**6 -7 pamokos**

***Užduotis Nr. 1.*** Kas yra estetinė patirtis? Prisiminkite spektaklį, kino filmą, parodą ar bet kokią kitą meninę patirtį, kuri jums paliko didelį įspūdį, kurią galėtumėte pavadinti estetine patirtimi. Šią patirtį aprašykite, savo sukurtame pasakojime pažymėkite raktinius žodžius, kurie atskleidžia estetinę patirtį.

***Užduotis Nr. 2.*** Pasidalinkite savo pasakojimais su kitais grupės nariais, padiskutuokite kuo jūsų patirtys panašios, kuo jos skiriasi.

**8 pamoka**

***Užduotis Nr. 1.*** Sudarykite minčių žemėlapį tema/nupieškite komiksą/sukurkite filosofinę esė (pasirinkite vieną iš galimybių):

Kai filosofas sustoja, menininkas eina toliau. (Sartre)

**1-2 pamokos.** Užduoties Nr. 1 vertinimo instrukcija / kriterijai

|  |  |  |
| --- | --- | --- |
| **Atsakymo pavyzdys** | **Taškai** | **Pastabos** |
| Mokiniai pildo minčių žemėlapį, užduotyje pateikti pavyzdiniai klausimai, galima sugalvoti ir savo klausimų. Svarbu užpildyti kuo išsamesnį minčių žemėlapį tema: Kas yra menas? |  | Nevertinama taškais arba vertinama pagal mokytojo (-os) sugalvotą vertinimo sistemą |

**1-2 pamokos.** Užduoties Nr. 2 vertinimo instrukcija / kriterijai

|  |  |  |
| --- | --- | --- |
| **Atsakymo pavyzdys** | **Taškai** | **Pastabos** |
| Mokiniai apskritimo centre surašo kas jiems siejasi su menu: parodos, kūrybos džiaugsmas, piešimas ir pan. Apskritimo išorėje surašo kas nesisieja, pavyzdžiui, kelionės. Bet tai gali būti pretekstas diskusijai, gal ne visi su tuo sutiks, pateiks savo argumentų ir pan.  Atsakymai į klausimus:   * Ar yra dalykų, kurie negalėtų būti sietini su menu? Kodėl?   Mokinių atsakymai gali būti įvairūs, svarbu kaip jie argumentuos.   * Pasvarstykite, kokia meno reikšmė žmogui?   Meno reikšmė žmogui gali būti labai skirtinga: vieną meno kūrinys gali paskatinti pažvelgti į kokį nors reiškinį visai kitaip, nei jis buvo įpratęs galvoti, kitą gali sukrėsti, dar kitam gali nieko nereikšti. Mokinių atsakymai gali būti įvairūs, svarbu kaip jie argumentuos. |  | Nevertinama taškais arba vertinama pagal mokytojo (-os) sugalvotą vertinimo sistemą |

**3 pamoka.** Užduoties Nr. 1 vertinimo instrukcija / kriterijai

|  |  |  |
| --- | --- | --- |
| **Atsakymo pavyzdys** | **Taškai** | **Pastabos** |
| Mokiniai dirba porose, pasakoja vieni kitiems meno kūrinį, kuris demonstruojamas ekrane. Klausantysis jį nusipiešia taip, kaip supranta. Vėliau pereinama prie diskusijos. Mokinių atsakymai gali būti įvairūs, svarbu kaip jie argumentuos. |  | Nevertinama taškais arba vertinama pagal mokytojo (-os) sugalvotą vertinimo sistemą |

**4 pamoka.** Užduoties Nr. 1 vertinimo instrukcija / kriterijai

|  |  |  |
| --- | --- | --- |
| **Atsakymo pavyzdys** | **Taškai** | **Pastabos** |
| Mokiniai galvoja argumentus, dalyvauja diskusijoje. |  | Nevertinama taškais arba vertinama pagal mokytojo (-os) sugalvotą vertinimo sistemą |

**5 pamoka.** Užduoties Nr. 1 vertinimo instrukcija / kriterijai

|  |  |  |
| --- | --- | --- |
| **Atsakymo pavyzdys** | **Taškai** | **Pastabos** |
| Mokiniai užpildo *veno* diagramą, per vidurį surašo dalykus, kurie tinka ir Platono meno kūrinio sampratai ir šiuolaikinei meno kūrinio sampratai, iš kraštų surašo tik tai kas tinka arba vienai, arba kitai. |  | Nevertinama taškais arba vertinama pagal mokytojo (-os) sugalvotą vertinimo sistemą |

**5 pamoka.** Užduoties Nr. 2 vertinimo instrukcija / kriterijai

|  |  |  |
| --- | --- | --- |
| **Atsakymo pavyzdys** | **Taškai** | **Pastabos** |
| Pavyzdžiui, grožis, idėja, harmonija, tobulumas, pažinimas, sukrėtimas, religiniai aspektai. |  | Nevertinama taškais arba vertinama pagal mokytojo (-os) sugalvotą vertinimo sistemą |

**6-7 pamokos.** Užduoties Nr. 1 ir Nr. 2 vertinimo instrukcija / kriterijai

|  |  |  |
| --- | --- | --- |
| **Atsakymo pavyzdys** | **Taškai** | **Pastabos** |
| Mokiniai aprašo savo estetines patirtis, jas palygina, diskutuoja. |  | Nevertinama taškais arba vertinama pagal mokytojo (-os) sugalvotą vertinimo sistemą. |

**8 pamoka.** Užduoties Nr. 1 vertinimo instrukcija / kriterijai

|  |  |  |
| --- | --- | --- |
| **Atsakymo pavyzdys** | **Taškai** | **Pastabos** |
| Mokiniai sudaro minčių žemėlapį tema/nupiešia komiksą/sukuria filosofinę esė (pasirenka vieną iš šių galimybių) tema:  Kur filosofas sustoja, menininkas eina toliau. (Sartre) |  | Rekomenduojama vertinti pagal esė vertinimo kriterijus.  Ši užduotis gali būti skirta pasikartojimui arba savarankiškam žinių gilinimui. |

Parengė Sigita Šilingaitė